Publication: Magyar Közlöny
Issue: MK-2001-8 (Year: 2001, Number: 8)
Era: 1990-2004
Section: a 2/2001. (I. 24.) OM rendelethez
Paragraph Index: 22

5. A képzés főbb tanulmányi területei és arányai 5.1. Ismereteket kiegyenlítő tárgyak (6%): Cél az eltérő irányú előképzettségből eredő egyenlőtlenségek kiegyenlítése, az egészségfejlesztésben használatos módszerek és tudományágak alapismereteinek felfrissítése; témái az egészség-betegség biológiája, bevezetés a szociológiába, közgazdasági alapismeretek, a biostatisztika matematikai alapjai, az alkalmazott számítástechnika alapjai, ökológiai alapismeretek, angol szaknyelv. 5.2. Alapozó tárgyak (28%): Céljuk a népegészségügyben használatos tudományterületek és módszerek megismertetése: az egészségügyi informatika alapjai, a biostatisztika alapjai, az epidemiológia alapjai, a magatartástudomány alapjai és vizsgálómódszerei, az egészségügyi rendszerek alapjai, az egészségügyi gazdaságtan alapjai és a minőségügy alapjai. 5.3. Szakirányú tárgyak (59%): Az egészségfejlesztés kiemelten fontos területeinek részletes megismertetése: az egészségfejlesztés alapjai, az egészségfejlesztés gyakorlata és módszerei, az egészségfejlesztés kutatási módszerei és értékelése, kommunikáció, projekt-tervezés és irányítás, pályázatok és tanulmányok írása, epidemiológia a népegészségügyben, ökológia, környezet-egészségtan és -epidemiológia, a nem fertőző betegségek epidemiológiája, egészségpolitika, orvosi demográfia, környezeti toxikológia, táplálkozás-egészségtan és -epidemiológia, környezet-egészségügyi terep- és laboratóriumi gyakorlatok, hátrányos helyzetűek népegészségügyi problémái, szociálpolitika. 5.4. Egyéni specializációt elősegítő tárgyak (7%): A képzés elmélyítése az egyéni érdeklődés és specializációs szándék alapján az egészségfejlesztés számára releváns területeken: a fertőző betegségek epidemiológiája, foglalkozás-egészségtan, kockázatbecslés és -kezelés, kommunikáció, a daganatos betegségek részletes epidemiológiája, a gyermek- és ifjúság-egészségügy népegészségügyi kérdései, szociális gerontológia, tudomány- és egészségfilozófia, bioetika a népegészségügyben, az alapellátás és népegészségügy, egészségpolitika-fejlesztés, klinikai epidemiológia. 2001/8. szám

Source: https://magyarkozlony.hu/hivatalos-lapok/dbed45b15f0d42afe47e70a0ac6a3debea7a69cc/dokumentumok/e0475755d923697f4e18a6107dbaf93da42ca5df/letoltes